b'\n_START_ARTICLE_\nAnode\n_START_PARAGRAPH_\nEn anode er en elektrode som tar opp positiv ladning fra vakuum, fra en elektrolytt, fra en halvleder eller fra ionisert gass. Den representerer motparten til en katode, som avgir elektroner. Anode kommer fra gresk \xc3\xa5 stige mens katode kommer av \xc3\xa5 synke. _NEWLINE_Str\xc3\xb8mveien er alltid inn i anoden og ut av katoden i den klassiske definisjonen av str\xc3\xb8mretningen. Denne ble definert f\xc3\xb8r menneskene visste at det er de negativt ladde elektronene som er de virkelige ladningsb\xc3\xa6rerne. Slik g\xc3\xa5r elektronene alltid inn i katoden og kommer ut av anoden, motsatt av str\xc3\xb8mretningen._NEWLINE_I tillegg til begrepene anode og katode brukes ogs\xc3\xa5 begrepene positiv og negativ pol om elektrodene, disse refererer til potensialforskjellen mellom de to polene, slik at spenningen mellom den positive og den negative polen alltid er st\xc3\xb8rre enn null. N\xc3\xa5r str\xc3\xb8mmen skifter retning gjennom en komponent, for eksempel n\xc3\xa5r en akkumulator lades eller utlades, skifter derfor elektrodene rolle, slik at plusspolen er anode ved lading og katode ved utlading._NEWLINE_I elektrokjemi er anoden den elektroden hvor det skjer en oksidasjon. Den kjemiske reaksjonen avgir elektroner til anoden, som leder disse videre via en elektrisk forbindelse. Elektrokjemiske reaksjoner skjer alltid p\xc3\xa5 grensen mellom elektroden og en elektrolytt, et faststoff som kan lede ioner, eller ved smelting. Ved prosesser der anoden blir tilf\xc3\xb8rt energi, som elektrolyse, er anoden derfor den positive elektroden.'